CELEX: 62005TN0141
Language: el
Date: 2005-04-11 00:00:00
Title: Υπόθεση Τ-141/05: Προσφυγή της Internationaler Hilfsfonds e.V. κατά της Επιτροπής των Ευρωπαϊκών Κοινοτήτων που ασκήθηκε στις 11 Απριλίου 2005

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/40
            
         Προσφυγή της Internationaler Hilfsfonds e.V. κατά της Επιτροπής των Ευρωπαϊκών Κοινοτήτων που ασκήθηκε στις 11 Απριλίου 2005
   (Υπόθεση Τ-141/05)
   (2005/C 143/75)
   Γλώσσα διαδικασίας: η γερμανική
   Η Internationaler Hilfsfonds e.V., με έδρα το Rosbach v.d.H. (Γερμανία), εκπροσωπούμενη από τον δικηγόρο H. Kaltenecker, άσκησε στις 11 Απριλίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής της 14ης Φεβρουαρίου 2005, με την οποία απορρίφθηκε το αίτημα της προσφεύγουσας για πλήρη πρόσβαση στον φάκελο της Επιτροπής που αφορά τη σύμβαση LIEN 97-2011·
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Με την προσβαλλόμενη πράξη η Επιτροπή, στηριζόμενη στα άρθρα 4, παράγραφος 1, στοιχείο β', και 4, παράγραφος 3, εδάφιο β', του κανονισμού περί διαφάνειας (1), καθώς και στον κανονισμό περί προστασίας των προσωπικών δεδομένων (2), απέρριψε αίτημα προσφεύγουσας περί πλήρους προσβάσεως στον φάκελο της Επιτροπής που αφορά τη σύμβαση LIEN 97-2011.
   Η προσφεύγουσα ισχυρίζεται ότι η προσβαλλόμενη απόφαση αντιβαίνει στο άρθρο 4, παράγραφος 3, του κανονισμού περί διαφάνειας. Υποστηρίζει ότι οι προβληθέντες από την Επιτροπή λόγοι για την άρνηση παροχής πλήρους προσβάσεως στον φάκελο της συμβάσεως LIEN 97-2011, ήτοι η παρακώλυση της διαδικασίας λήψεως αποφάσεων σε περίπτωση πλήρους προσβάσεως στον φάκελο, δεν ευσταθούν. Περαιτέρω, η προσφεύγουσα ισχυρίζεται ότι υπάρχει δημόσιο συμφέρον για τη γνωστοποίηση των επίμαχων εγγράφων. Επιπλέον, η προσφεύγουσα αμφισβητεί τη δυνατότητα εφαρμογής του άρθρου 4, παράγραφος 1, στοιχείο β', του κανονισμού περί διαφάνειας.
   Επίσης, η προσφεύγουσα αμφισβητεί ότι ο κανονισμός περί προστασίας των προσωπικών δεδομένων μπορεί να χρησιμοποιηθεί ως νομική βάση για την άρνηση παροχής πλήρους προσβάσεως στον φάκελο της Επιτροπής.
   Τέλος, η προσφεύγουσα υποστηρίζει ότι οι ενέργειες της Επιτροπής είναι αυθαίρετες.
   
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).
   
      (2)  Κανονισμός (ΕΚ) 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8, σ. 1).